ᱦᱤᱨᱟ ᱥᱚᱨᱚᱱᱤᱭᱟ

ᱱᱚᱵᱚ ᱠᱩᱢᱟᱨ ᱥᱚᱨᱚᱱᱤᱭᱟᱹ ᱥᱮ ᱦᱤᱨᱟᱹ ᱥᱚᱨᱚᱱᱤᱭᱟᱹ ᱩᱨᱩᱯᱷᱮ ᱱᱚᱵᱚ ᱰᱮᱠᱟ (ᱡᱟᱱᱟᱢᱺ ᱑ ᱢᱮᱭ ᱑᱙᱖᱙) ᱫᱚ ᱢᱤᱫᱛᱮᱱ ᱵᱷᱟᱨᱚᱛᱤᱭᱟᱹ ᱨᱟᱡᱽ ᱱᱮᱛᱟ ᱠᱟᱱᱟᱭ ᱚᱠᱚᱭ ᱫᱚ ᱟᱥᱟᱢ ᱨᱮᱭᱟᱜ ᱠᱚᱠᱨᱟᱡᱷᱟᱨ ᱞᱚᱠ ᱥᱟᱵᱷᱟ ᱴᱚᱴᱷᱟ ᱠᱷᱚᱱ ᱵᱟᱨ ᱫᱷᱟᱣ ᱒᱐᱑᱔ ᱟᱨ ᱒᱐᱑᱙ ᱨᱮ ᱜᱚᱱᱚ ᱥᱩᱨᱚᱠᱷᱟ ᱯᱟᱨᱴᱤ ᱠᱷᱚᱱᱮ ᱵᱟᱪᱷᱟᱣ ᱚᱪᱚ ᱞᱮᱱᱟ᱾ ᱩᱱᱤ ᱫᱚ ᱟᱥᱟᱢ ᱨᱮᱭᱟᱜ ᱞᱚᱠ ᱥᱟᱵᱷᱟ ᱱᱟᱜᱟᱢ ᱨᱮ ᱯᱷᱩᱨᱜᱟᱹᱞ ᱠᱮᱱᱰᱮᱰᱮᱴ ᱦᱤᱥᱟᱹᱵᱽ ᱛᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱵᱷᱚᱴ ᱢᱟᱨᱡᱤᱱ ᱛᱮ ᱡᱤᱛᱟᱹᱣ ᱞᱮᱱᱟ᱾ ᱩᱱᱤ ᱫᱚ ᱒᱐᱑᱙ ᱠᱷᱚᱱ ᱜᱚᱱᱚ ᱥᱩᱨᱚᱠᱷᱟ ᱯᱟᱨᱴᱤ ᱨᱮ ᱵᱟᱱᱟᱫᱷᱟᱣᱤᱡ ᱟᱨ ᱯᱟᱨᱥᱮᱛ ᱦᱚᱸ ᱠᱟᱱᱟᱭ᱾  ᱞᱟᱦᱟ ᱛᱮ, ᱥᱚᱨᱚᱱᱤᱭᱟ ᱫᱚ ᱩᱞᱯᱷᱟ ᱨᱮᱱ ᱗᱐᱙ ᱵᱮᱴᱮᱞᱤᱭᱟᱢ ᱨᱮᱱ ᱠᱟᱢᱟᱱᱰᱟᱨᱮ ᱛᱟᱦᱮᱸᱠᱟᱱᱟ᱾ ᱩᱱᱤ ᱫᱚ ᱟᱥᱟᱢ ᱨᱮᱱ ᱢᱤᱫᱴᱮᱱ ᱠᱷᱝᱠᱷᱟᱨ ᱩᱜᱽᱨᱚᱯᱩᱱᱛᱷᱤ ᱢᱮᱱᱛᱮ ᱵᱤᱠᱟᱹᱣᱚᱜ ᱠᱟᱱ ᱛᱟᱦᱮᱸᱠᱟᱱᱟ᱾
ᱜᱷᱟᱨᱚᱧᱡᱽ ᱵᱮᱠᱜᱨᱟᱣᱩᱱᱰ
ᱥᱚᱨᱚᱱᱤᱭᱟᱹ ᱟᱡ ᱵᱟᱵᱟ ᱫᱚᱭ ᱵᱚᱝᱜᱟ ᱛᱟᱞᱟ ᱟᱠᱟᱱᱟ᱾ ᱯᱩᱱ ᱵᱚᱭᱦᱟ ᱟᱨ ᱵᱟᱨᱭᱟ ᱢᱤᱥᱨᱟ ᱢᱩᱫᱽ ᱨᱮ ᱥᱚᱨᱚᱱᱤᱭᱟ ᱫᱚ ᱡᱚᱛᱚ ᱠᱷᱚᱱ ᱞᱟᱹᱴᱩ ᱩᱛᱟᱹᱨᱤᱡ ᱠᱟᱱᱟᱭ᱾ ᱥᱚᱨᱚᱱᱤᱭᱟ ᱛᱟᱠᱚᱣᱟᱜ ᱫᱚ ᱑᱕ ᱵᱤᱜᱷᱟᱹ ᱦᱟᱥᱟ ᱢᱮᱱᱟᱜ ᱛᱟᱠᱚᱣᱟ ᱟᱨᱠᱚ ᱠᱩᱥᱟᱹᱲ ᱜᱮᱭᱟ᱾ ᱩᱱᱠᱩ ᱫᱚ ᱟᱥᱟᱢ ᱴᱟᱭᱤᱯ ᱚᱲᱟᱜ ᱢᱮᱱᱟᱜ ᱛᱟᱠᱚᱣᱟ᱾

ᱩᱞᱯᱷᱟ ᱨᱮ ᱦᱩᱞᱜᱟᱹᱨᱤᱭᱟᱹ ᱡᱤᱭᱚᱱ
ᱱᱚᱵᱚ ᱠᱩᱢᱟᱨ ᱥᱚᱨᱚᱱᱤᱭᱟ ᱫᱚ ᱢᱤᱫᱴᱮᱱ ᱨᱤᱴᱟᱭᱟᱨᱰ ᱤᱱᱰᱤᱭᱟᱱ ᱟᱨᱢᱤ ᱨᱮᱱ ᱦᱚᱯᱚᱱ ᱦᱩᱭ ᱠᱟᱛᱮ ᱑᱙᱘᱐ ᱥᱟᱞ ᱨᱮᱭᱟᱜ ᱛᱟᱞᱟ-ᱢᱟᱞᱟ ᱠᱚᱨᱮ ᱩᱞᱯᱷᱟ ᱧᱩᱛᱩᱢᱟᱱ ᱦᱩᱞᱜᱟᱹᱨᱤᱭᱟᱹ ᱜᱟᱶᱛᱟ ᱨᱮ ᱵᱚᱞᱚ ᱞᱮᱱᱟ᱾ ᱩᱱᱤᱭᱟᱜ ᱦᱩᱞᱜᱟᱹᱨᱤᱭᱟᱹ ᱡᱤᱭᱚᱱ ᱨᱮ ᱩᱱᱤ ᱫᱚ ᱦᱤᱨᱟ ᱥᱚᱨᱚᱱᱤᱭᱟ ᱢᱮᱱᱛᱮ ᱵᱤᱠᱟᱹᱣᱚᱜ ᱠᱟᱱ ᱛᱟᱦᱮᱸᱠᱟᱱᱟ᱾ ᱦᱤᱨᱟ ᱫᱚ ᱢᱭᱟᱱᱢᱟᱨ ᱟᱨ ᱟᱯᱷᱜᱟᱱᱤᱥᱛᱟᱱ ᱨᱮ ᱦᱩᱞᱜᱟᱹᱨᱤᱭᱟᱹ ᱥᱤᱠᱷᱱᱟᱹᱛᱮ ᱦᱟᱛᱟᱣ ᱞᱮᱫᱟ᱾ ᱥᱚᱨᱚᱱᱤᱭᱟᱹ ᱫᱚ ᱩᱞᱯᱷᱟ ᱨᱮᱭᱟᱜ ᱗᱐᱙ ᱵᱮᱴᱮᱞᱤᱭᱟᱱ ᱨᱮ ᱠᱟᱢᱟᱱᱰᱟᱨᱮ ᱛᱟᱦᱮᱸᱠᱟᱱᱟ᱾

ᱛᱚᱞ
᱒᱐ ᱟᱜᱚᱥᱴ, ᱒᱐᱑᱓ ᱦᱟᱹᱦᱤᱛ ᱦᱤᱞᱚᱜ ᱜᱩᱣᱟᱦᱟᱴᱤ ᱱᱟᱜᱽᱨᱟᱦᱟ ᱯᱩᱞᱤᱥ ᱫᱚ ᱦᱤᱨᱟ ᱥᱚᱨᱚᱱᱤᱭᱟ ᱟᱨ ᱓ ᱮᱴᱟᱜ ᱦᱚᱲ ᱥᱟᱶᱛᱮ ᱰᱟᱹᱠᱟᱹᱛ, ᱠᱤᱰᱱᱮᱯ ᱟᱨ ᱢᱟᱨᱰᱟᱨ ᱧᱩᱛᱩᱢ ᱛᱮᱠᱚ ᱛᱚᱞᱞᱮᱫ ᱠᱚᱣᱟ᱾ ᱚᱱᱠᱟ ᱜᱮ ᱙ ᱚᱠᱴᱚᱵᱚᱨ ᱒᱐᱒᱐ ᱨᱮ ᱠᱚᱠᱨᱟᱡᱷᱟᱨ ᱯᱩᱞᱤᱥ ᱛᱷᱟᱱ ᱨᱮ ᱩᱱᱤ ᱵᱤᱨᱩᱫᱽ ᱨᱮ ᱠᱮᱥ ᱨᱮᱡᱤᱥᱴᱟ ᱮᱱᱟ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ : ᱨᱟᱡᱽᱱᱮᱛᱟ